o
ISRAEL-RAPORTTI EUROOPAN PARLAMENTISTA
Tervetuloa ohjelmamme pariin!
Olemme Euroopan parlamentissa Brysselissä, EU:n sydämessä.
Tänään keskustelemme kolmesta tärkeästä asiasta.
Italian uusi ulkoministeri on vahvasti sitä mieltä, -
että Israelin pitäisi liittyä EU:n jäseneksi.
Keskustelemme Israelin EU-jäsenyydestä.
Toiseksi puhumme Syyrian kriisistä.
Tiedusteluraporttien mukaan presidentti Bašar al-Assad -
käyttää kemiallisia ja biologisia aseita kansaansa vastaan.
Pohdimme, miten EU voisi suojella Syyrian siviilejä.
Kolmanneksi tarkastelemme naisten asemaa Lähi-idässä -
ja mietimme, miten EU voi tukea naisten oikeuksia ja vapautta.
Vieraanani on eurokansanedustaja Sari Essayah (KD), -
Andrew Tucker European Coalition for Israel -järjestöstä, -
ja Charlotte Gutman juutalais- järjestöjen yhteistyökomiteasta.
Tervetuloa ohjelmaan!
Sari, kerro jotakin siitä tärkeästä työstä, jota teet Israelin puolesta.
Kumpuaako rakkautesi Israelia kohtaan kristillisestä uskostasi?
Israel-delegaation jäsenenä minulla on hyvät vaikutusmahdollisuudet -
Euroopan parlamentin ja Knessetin suhteiden kautta.
Meillä on säännöllisiä tapaamisia ja vierailuja.
Kannatan Israelin ja EU:n yhteistyötä.
Lähi-idän tilanteesta keskustellaan usein Euroopan parlamentissa.
Kun olen mukana keskusteluissa, -
pyrin tuomaan esiin Israel-myönteistä näkemystä.
Pystyn myös vaikuttamaan raporttiluonnoksiin.
Ne ovat konkreettisia vaikuttamistapoja.
Erityisen lähellä sydäntäni on päätöslauselma vuodelta 2010.
Olin mukana laatimassa päätös- lauselmaesitystä Gilad Shalitista.
Parlamentin täysistunto hyväksyi päätöslauselman.
Uskon, että se oli yksi niistä monista pikku palasista, -
jotka auttoivat Gilad Shalitia vapauteen panttivankeudesta.
Marraskuussa olin Israelin Lontoon-suurlähettilään vieraana.
Myös Gilad Shalit oli siellä.
Tein hänestä monta ohjelmaa. Oli hienoa tavata hänet.
Andrew, edustat European Coalition for Israel (ECI) -järjestöä.
Palasit Israelista pari päivää sitten.
Miten matka sujui ja mitä koit siellä?
On aina ihanaa käydä Israelissa.
Se on aina yhtä innostavaa.
Se lukeutuu kiehtovimpiin paikkoihin maailmassa.
Olin siellä nyt ensi kertaa perheeni kanssa. Se oli jotakin uutta.
Tietyt asiat Israelissa hämmästyttävät aina.
Maan talous ja yhteiskunta ovat hyvin eloisia.
Se pulppuaa elämää.
Israelin yhteiskunta kehittyy koko ajan.
Sillä on energinen ja vahva talous.
Toiseksi juutalainen yhteiskunta on hyvin monimuotoinen.
Israelin yhteiskunta on monimuotoinen, -
kun sitä tarkastelee uskonnon ja myös yhteiskunnan kannalta.
Siellä on maahanmuuttajia Etiopiasta, Venäjältä ja Intiasta.
Kulttuurien kirjo on valtava.
Israelia ei voi lokeroida.
Se on innostavaa mutta myös haasteellista.
Kolmas näkökulma on minusta hyvin tärkeä.
Koen Israelissa kasvavaa Messiaan odotusta.
Sen voi kokea kaikkialla.
Ihmisten kanssa voi keskustella kadulla juutalaisuudesta, -
uskosta Jumalaan ja Messiaan odotuksesta.
Mielipiteiden kirjo on valtaisa, -
mutta asioista voi puhua vapaasti.
Luulen, että he tiedostavat nämä asiat entistä paremmin.
Asialla on varmasti jotakin tekemistä kasvavien uhkien kanssa.
Uskon, että olemme näkemässä Israelin todellista lunastusta.
Hesekiel puhui kuivista luista, jotka heräävät eloon.
Jumalan profeetallinen sana on toteutumassa.
Sen pystyy näkemään ja kokemaan vain, kun itse on Israelissa.
Charlotte, teet tärkeää juutalaistyötä täällä Belgiassa.
Teet PR-työtä Israelin imagon puolesta.
Kertoisitko hieman työstäsi Belgian juutalaisten ja Israelin puolesta?
On hienoa olla ohjelmassanne. Minulla on monia tehtäviä.
Olen Belgian juutalaisyhteisön varajohtaja.
Johdan ORT-järjestöä, -
joka lukeutuu maailman suurimpiin koulutusalan kansalaisjärjestöihin.
Minulla on myös PR-toimisto, jonka kautta olen edustanut -
israelilaisia huipputekniikan yrityksiä Euroopassa -
1990- ja 2000-luvuilla.
Olen ylpeä siitä, että olen ollut mukana Israelin talousihmeessä.
Koen, että olen saanut olla myös hieman luomassa sitä.
Miten sitten vaikutan PR-alalla?
Taistelemme antisemitismiä vastaan -
ja shoahin, holokaustin, muiston säilyttämisen puolesta.
Vastassamme on uusi shoah, historiamme muiston hävitys.
Kävin juuri Vilnassa ORT-ystäviemme kanssa.
Kävimme ORT-koulussa.
Liettuassa on yli 200 juutalaista hautausmaata, -
jotka kaipaavat kunnostusta.
Projektista vastaava yritti viedä sanomaa EU:lle siitä, -
että EU voisi ottaa asian hoitaakseen.
Hautausmaat ovat hyvin huonossa kunnossa.
Se tavallaan tappaa uudelleen juutalaisen historian Liettuassa.
Liettuassa asui hyvin vahva juutalaisyhteisö keskiajalta asti -
aina shoahin alkamiseen asti.
Keskustellaan aluksi siitä, -
pitäisikö Israelista tulla EU:n jäsenmaa.
Italian uusi ulkoministeri kannattaa sitä vahvasti.
Hän puhui siitä taas, kun Simon Peres oli vierailulla Italiassa.
Sari, eikö olekin mielenkiintoista, -
että Italian ulkoministeri Emma Bonino -
kannattaa Israelin EU-jäsenyyttä?
Hän toimi aiemmin EU-komissaarina ja eurokansanedustajana.
Mitä mieltä olet Israelin mahdollisesta EU-jäsenyydestä?
En usko, että jäsenyys olisi Israelin omien etujen mukaista.
Keskustelua käydään myös siitä, -
mitkä maat kuuluvat maantieteellisesti Eurooppaan.
Sama asia tuli esiin Turkin mahdollisessa jäsenyydessä.
Muutama vuosi sitten Marokko halusi liittyä EU:hun.
Sanottiin, että EU:n ja Marokon välissä on Välimeri -
ja ettei Marokko kuulu Eurooppaan, -
eikä se siten voi olla EU-jäsen.
Tietenkin voidaan tehdä yhteistyötä.
Sama pätee Israeliin. Tarvitaan parempaa yhteistyötä.
Voimme edistää nykyistä paremmin Israelin ja EU:n suhteita -
kaupan, tieteen, maanviljelyn, koulutuksen ja kulttuurin alalla.
Suhtaudun epäillen jäsenyyteen.
En usko, että se olisi Israelille eduksi.
Andrew, kysyisin myös sinun mielipidettäsi.
Aina Israelin valtion uudelleenperustamisesta asti -
Israel on joutunut hakemaan kumppaneita Euroopasta.
Arabimaat eivät ole tunnustaneet Israelin valtiota.
Siksi Israel on mukana Euroopan jalkapalloturnauksissa -
ja Euroviisuissa.
Monet perustelevat Israelin EU-jäsenyyttä sillä, -
että Israel näkee itsensä eurooppalaisena valtiona.
Olen samaa mieltä Sarin kanssa.
Israel ei ole eurooppalainen maa.
Israel ei ole syntynyt Euroopasta eikä holokaustista.
Israel syntyi paljon aiemmin, -
juridisesti 1. maailmansodan, ei 2. maailmansodan, jälkeen.
Se syntyi Ottomaanien valtakunnan hajottua.
Se kuuluu Lähi-itään. Sen näkö- kanta on vahvasti eurooppalainen.
Israeliin tuli paljon väkeä Euroopasta, Venäjältä, -
Ukrainasta ja Valko-Venäjältä, sekä myöhemmin natsi-Saksasta.
En tiedä, haluavatko he kuulua Eurooppaan.
Enkä tiedä, olisiko siitä heille etua.
Euroopallakin on ongelmansa. Euroopalla on identiteettikriisi.
Eurooppa lepää tavallaan kahden perustuksen varassa.
Toinen on roomalais-kreikkalainen humanistinen perustus.
Toinen on judeo-kristillinen perustus.
Humanistinen ajattelu on niskan päällä.
Judeo-kristillisiä arvoja nakerretaan jatkuvasti yhä enemmän.
Elämää sykkivä juutalainen Israel ei viihtyisi Euroopassa.
En usko, että Eurooppa ymmärtää Israelia.
Emme ymmärrä Israelin mielenlaatua.
Charlotte, Israelin presidentti Simon Peres -
on kannattanut Israelin EU-jäsenyyttä.
Jos EU:n jäsenvaltiot ja EU-komissio päättävät myöntää -
Israelille täysjäsenyyden, mitä Israel voisi tarjota EU:lle?
Israel on antanut Euroopalle valtavasti asioita -
1900-luvun alun jälkeen.
Israelin etuna on se, -
että se on mielenlaadultaan eurooppalainen ja demokraattinen.
Israelilaiset tuntevat hyvin Lähi-idän mielenlaadun, -
sillä sen on täytynyt selvitä sen kanssa jo hyvin pitkään.
Tahdon mainita vielä toisen edun.
Olen ollut jo 25 vuoden ajan mukana EU:n kehysohjelmassa, -
jossa edistetään israelilaisten yritysten kansainvälistymistä.
Tarkoituksena oli, että eurooppalaiset yritykset -
solmivat yhteistyösopimuksia kumppanimaiden yritysten kanssa.
Eräs asiakasyritykseni, Orckit Communications, -
joka on tehnyt uraauurtavaa työtä ADSL-teknologiassa, -
valittiin Italtelin, nykyisin Telecom Italian, kumppaniksi -
PR-yrityksemme resurssien ansiosta.
Sopimus luotiin tutkimus- ja kehitysohjelman kautta.
Yhteistyötä on tehty jo monta vuotta. Se on tuottanut tulosta.
Sitä voidaan jatkaa.
Simon Peres on allekirjoittanut yhteistyösopimuksen.
Hänen mukaansa se onnistui yli odotusten.
Yhteistyö sujuu hyvin. Israelin etuna on myös se, -
että Israel sijaitsee demokratian ja totalitarismin rajalla.
Israel on opetellut selviytymään senkin suhteen.
Tavallaan Israel puolustaa demokratiaa Euroopankin puolesta.
Se on mielenkiintoinen näkökulma.
Sari, olet mukana talouskomiteoissa.
Voisimmeko oppia jotakin siitä, -
miten Israel hoitaa valtiontaloutta ja pankkikriisiä?
Israel on moderni kehittynyt teollisuusmaa, -
jonka taloutta vauhdittaa huipputekniikan käyttö.
Israel on alkanut pumpata maakaasua rannikkoalueilta.
Mitä Eurooppa voisi oppia Israelilta?
Israelin talous kasvaa nopeammin kuin monien Euroopan maiden talous.
Voisimme ottaa opiksi siitä, että PK-yritykset pärjäävät hyvin, -
etenkin kehittyvän teknologian sekä tieto- ja viestintätekniikan alalla.
Eurooppa voi oppia siitä, miten uusia yrittäjiä tuetaan -
ja miten nuoria rohkaistaan mukaan yrityselämään.
Euroopassa monet nuoret valitsevat mieluummin -
varman uran julkisella sektorilla.
Ihmisiä olisi kannustettava yrittäjiksi.
Siinä Israel on pärjännyt meitä paremmin.
Kun israelilaisnuori täyttää 17, -
pojan täytyy liittyä Israelin armeijaan 3 vuodeksi.
Naisten asepalvelus kestää 1,5 vuotta.
Nuoret kehittyvät tuona aikana paljon, koska he saavat vastuuta.
Se kehittää yrityshenkisyyttä.
Eurooppa voisi ottaa siitä opiksi.
Euroopassa monet nuoret ovat syrjäytyneitä.
Työnsaantimahdollisuudet ovat vähäiset.
Olen tehnyt yhteistyötä teollisuus- ja kauppaministeriön kanssa.
Ministeriössä on osasto, joka on tärkeä USA:n ja Euroopan kannalta.
Se on päätiedemiehen kanslia.
Siellä analysoidaan vuosittain 2 000 liiketoimintasuunnitelmaa, -
joista suuri osa on nuorten kehittelemiä.
Niistä valitaan muutamia, joita aletaan sitten tukea.
Jos projekti menestyy, -
ministeriö saa rojalteja.
Jos se epäonnistuu, -
nuori yrittäjä ei jää maksumieheksi.
Hän voi aloittaa taas puhtaalta pöydältä.
Järjestelmä on erinomainen.
Se kannustaa yrittämään.
Olin hämmästynyt, kun olin Israelissa.
Työskentelin eräässä yrityksessä 1990-luvulla.
Se panosti liikevaihdosta 5 % tutkimus- ja kehitystyöhön.
Euroopassa vastaava luku voi olla jopa alle 1 prosentin.
Silloin ei valmistauduta tulevaisuuteen.
Israelilla on tässä suhteessa 40 vuoden etumatka.
Euroopan maat ovat nyt matkimassa Israelin mallia.
Täällä aloitellaan nuorten valmennuskursseja -
ja autetaan nuoria yrittäjän tiellä.
Olen nähnyt itse Israelissa, että se on ihmeellistä.
Muistan eräänkin tapauksen, -
jossa 14-vuotias poika oli keksinyt internetpalvelun.
Siitä on 15 - 20 vuotta.
Nuorista tuli miljardöörejä, ennen kuin he olivat 20.
Se on osoitus Israelin talousihmeestä.
Simon Peres on edistänyt nanoteknologiaa -
vuosikymmenten ajan.
On tunnustettava, että Israel on mallimaa -
yrittäjyyden alalla.
Siitä kannattaa ottaa opiksi.
Euroopan 2020-strategian tavoitteeksi on asetettu se, -
että tutkimukselle ja kehitykselle ohjataan 3 %.
Israel sekä EU:n kärkimaat Ruotsi ja Suomi -
ohjaavat tutkimus- ja kehitystyölle bkt:sta 5 %.
Se kertoo, miten kannattaa tehdä.
Toinen aiheemme on Syyrian kriisi.
Israelin, Britannian ja USA:n tiedustelupalvelujen mukaan -
Syyrian presidentti Bašar al-Assad -
on käyttänyt kemiallisia aseita kapinallisia vastaan Aleppossa.
Pohdimme, pitäisikö EU:n puuttua vahvemmin konfliktiin.
Syyrian sisällissodassa on jo yli 70 000 kuolonuhria.
Pakolaisia on yli 1,5 miljoonaa.
Hallinto on käyttänyt kemiallisia ja biologisia aseita.
Olisiko lännen ja etenkin EU:n aika puuttua tilanteeseen -
humanitaarisin perustein?
Vastaus on selvä: kyllä. Tilanne on hirvittävä.
Minua hämmästyttää eniten se, että Euroopan valtiojohtajat -
ottivat Syyrian presidentin avosylin vastaan.
Ei voi olla mahdollista, etteivät Euroopan johtajat tienneet, -
mitä al-Assadin kasvojen takana piili.
Euroopan kansalaisena olen kovin hämilläni asiasta.
Nämä ihmiset otettiin avosylin tänne vastaan vip-vieraana.
Nyt he näyttävät todellisen karvansa.
Eikö Eurooppa tiennyt, kuka Bašar al-Assad on todellisuudessa?
Syyrian kriisi on vakava humanitaarinen ongelma.
Israel perusti kenttäsairaalan Syyrian rajalle -
muutama viikko sitten.
Ihmiset tulevat hakemaan leikkauksia ja tehohoitoa.
Asiaa yritettiin pitää salassa.
Pohjoisisraelilainen uutistoimisto julkaisi tiedot kenttäsairaalasta.
Paikalliset olivat huomanneet, että alueella toimi kenttäsairaala.
Asiasta ei ollut julkaistu virallista tiedotetta.
Yritän omalta osaltani korjata puolueellista kuvaa Israelista.
Olen tehnyt sitä jo lähes 20 vuotta.
Se on surullista. Koen itseni lähes avuttomaksi sen suhteen, -
miten muuttaa virheellinen kuva, jota tuodaan esiin kovalla voimalla.
Olisi niin paljon hyvää kerrottavaa israelilaisista ja Israelista -
esimerkiksi humanitaarisella ja monella muulla alalla.
Sari, Britannian pääministeri David Cameron sanoi -
kemiallisten ja biologisten aseiden käytöstä Syyriassa:
"Syyrian hallinto näyttää syyllistyneen sotarikokseen."
On keskusteltu sotilaallisen väliintulon mahdollisuudesta.
Mitä muita tapoja EU:lla on saada sisällissota loppumaan?
EU:n keinot ovat hyvin rajalliset.
EU:n ainoita aseita ovat diplomatia, poliittinen painostus -
ja diplomatia kansainvälisillä näyttämöillä, kuten YK:ssa.
EU:lla ei ole sotilasvoimaa, ja se tuskin olisi valmis käyttämään sitä.
Tilanne on mutkistumassa. Kyse ei ole enää sisällissodasta.
Maassa on erilaisia aseellisia ryhmiä ja jopa terroristijärjestöjä.
Myös naapurimaat ovat joutumassa vedetyksi mukaan konfliktiin.
Kansainvälisen yhteisön olisi mietittävä tarkkaan, mitä tehdään.
On varmaa, että alueella on humanitaarinen katastrofi.
EU:n pitäisi auttaa pakolaisia.
Enää ei ole selvää, ketkä ovat hyviä ja ketkä pahoja osapuolia.
Olen huolissani siitä, -
pystyykö kansainvälinen yhteisö saamaan aikaan aselevon.
Aselepo olisi ensimmäinen askel.
Sen jälkeen YK:n rauhanturva- operaatio voisi olla mahdollinen
Kaikkien osapuolten pitäisi hyväksyä aselepo ja sitoutua siihen.
Se vaatii paljon työtä.
En tiedä, kenellä on rauhan avaimet, -
sillä tilanne näyttää oletettua mutkikkaammalta.
Miten eurokansanedustajana vastaat Syyrian kriisiin?
Kansainväliseltä yhteisöltä on selvästi hukassa johtajuus.
Kemialliset ja biologiset aseet on kielletty kansainvälisissä laeissa.
Tilanteen vakavuutta korostaa se, -
että al-Assad voi näköjään käyttää niitä vapaasti.
Voimme tuomita ne, mutta aselepo vaatii YK:n päätöslauselman.
Kaikki tiedämme tilanteen YK:ssa.
Kansainvälisellä yhteisöllä ei ole yksimielisyyttä asiassa.
EU voi tällä hetkellä auttaa niitä, jotka kärsivät tilanteesta.
Voimme auttaa pakolaisia ja naapurimaita.
On ilo kuulla, mitä Israel tekee kriisin keskellä.
Toivon, että muutkin maat auttaisivat syyrialaisia.
Tarvitaan välitöntä aselepoa. Sen jälkeen voimme miettiä ratkaisua.
Ikävä kyllä ohjelma-aikamme on lopuillaan.
Joudumme hyvästelemään TV7:n katsojat.
Jatkamme keskustelua seuraavassa jaksossa.
Puhumme Syyrian konfliktista, naisten asemasta Lähi-idässä -
ja siitä, miten EU voi tukea ja suojella naisten oikeuksia -
etenkin nk. arabikevään jälkimainingeissa.
Kiitän TV7-kanavan katsojia.
Tule mukaan myös seuraavalla kerralla. Kiitos ja näkemiin!
Suomennos: Marianne Tenetz